ටැංපිට විහාර සම්ප්‍රදායට අනුව ඉදිවූ ශ්‍රී සුදර්ශනාරාමය නැමති මෙම විහාරස්ථානය වඩාත් ප්‍රචලිත වී ඇත්තේ කරඹෑව - දැවපිට විහාරය ලෙසයි.පුරාවිද්‍යා දෙපාර්තමේන්තුවට අයත් මෙම විහාරස්ථානයේ බිතු සිතුවම් සහ ගොඩනැගිලි අද වනවිට විනාශයට පත්වෙමින් පවතින බවයි එහි වත්මන් විහාරාධිපති පූජ්‍ය ගල්කුලමේ ශ්‍රී ශීලානන්ද හිමියන් ප්‍රකාශ කළේ.හිරු ප්‍රවෘත්ති ඔස්සේ මෙම තොරතුරු ප්‍රචාරය වීමෙන් අනතුරුව ඒ පිළිබඳව කඩිනම් අවධානය යොමුකළ අග්‍රාමාත්‍ය මහින්ද රාජපක්ෂ, ඊට අදාළ උපදෙස් පුරාවිද්‍යා අධ්‍යක්ෂ ජනරාල්වරයාට ලබා දී තිබෙනවා.